มีอะไรกับเเฟนวันที่7 เเฟนใส่ถุงเเต่เเตกในถุงเเล้วเอาออกมันจะเป็นอะไรไหมคะเเล้วมาวันนี้รู้สึกเจ็บนม
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกไม่มีการฉีกขาดหรือรั่วซึม ก็จะมีโอกาสที่จะตั้งครรภ์ได้ประมาณ 2% แต่หากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ หมดอายุ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใส่ถุงยางอนามัยซ้อน 2 ชั้น ใช้วาสลีนทาถุงยางอนามัย เป็นต้นทั้งนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99%สำหรับอาการเจ็บเต้านม ที่เกิดหลังจากมีเพศสัมพันธ์ไป 10 วัน ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้เกิดเร็วภายในไม่กี่สิบวัน เพราะโดยปกติ อาการจะปรากฎตามหลังอาการขาดประจำเดือนไปแล้วค่ะ ดังนั้น อาการเจ็บเต้านม อาจเป็นอาการก่อนการมีประจำเดือนมา หรือเกิดจากการมีความเครียด วิตกกังวลก็ได้ หากเจ็บไม่มาก แนะนำควรสังเกตอาการไปก่อนค่ะ หากหลังจากนี้ ไม่มีประจำเดือนมา จึงค่อยตรวจหาการตั้งครรภ์ดูค่ะ